Ջեյ ՄաքԻներնի

**Ջոն Բարեթ «Ջեյ» ՄաքԻներնի Կրտսեր** (, ), ամերիկացի վիպասան, սցենարիստ և խմբագիր։ Նրա վեպերից են «Պայծառ լույսեր, մեծ քաղաք» (), «Փրկագին», «Իմ կյանքի պատմությունը», «Պայծառությունն ընկնում է» և «Վայրենիներից վերջինը» վեպերը։ Նա խմբագրել է «Նոր ամերիկյան ձայների The Penguin Book-ը», գրել է սցենարը 1988 թվականին «Պայծառ լույսեր, մեծ քաղաք» ֆիլմի համար, ինչպես նաև գրել է «Ջիա» հեռուստատեսային ֆիլմի սցենարը, որտեղ գլխավոր դերակատարն է Անջելինա Ջոլին։ Նա եղել է «Տուն և այգի» ամսագրի մասնագիտացված կազմողը, իսկ նրա էսսեները հավաքագրվել են «Ես և Բաքոսը» (2000) և «Հեդոնիստը նկուղում» (2006) գրքերում։ Նրա ամենավերջին վեպը կոչվում է «Պայծառ, թանկագին օրեր», որը հրատարակվել է 2016 թվականին։ 2010 թվականի ապրիլից նա «Ուոլ սթրիթ» ամսագրի մասնագիտացված խմբագիրն էր։ 2009 թվականին նա հրատարակեց պատմվածքների գիրք, որ պատմում էր իր ողջ կարիերայի մասին՝ «Ինչպես ավարտվեց» վերնագրով, որը Նյու Յորք Թայմս ամերիկյան օրաթերթի լրագրող Ջանեթ Մասլինի կողմից ճանաչվեց տարվա 10 լավագույն գրքերից մեկը։

## Կենսագրություն
ՄաքԻներնին ծնվել է 1955 թվականին Կոնեկտիկուտ նահանգի Հարթֆորդ քաղաքում։ Մերիլին Ջինիի (Մըրֆի) և կորպորատիվ գործադիր տնօրեն Ջոն Բարեթ ՄաքԻներնիի ավագի որդին է։ 1976 թվականին ավարտել է Ուիլյամս քոլեջը։ Սիրաքյուսի համալսարանում ստացել է անգլերենի արվեստի մագիստրոսի կոչում և գրագրություն սովորել Ռայմոնդ Քարվերի մոտ։

## Կարիերա
«The New Yorker» ամերիկյան ամսագրում փաստերի ստուգող աշխատելուց հետո, ՄաքԻներնին համբավ է ձեռք բերել իր առաջին հրատարակված վեպով` «Պայծառ լույսեր, մեծ քաղաք»։ 1984-ին հրատարակված վեպը այն ժամանակի եզակի վեպն էր, որը երկրորդ դեմքով պատմում էր կոկաինի մշակույթի մասին։ Վերնագիրը վերցված է Ջիմի Ռիդի 1961 թվականի բլյուզ երգից։ Վեպը հաստատել է ՄաքԻներնիի հեղինակությունը որպես գրողների նոր սերնդի մաս։ 1987 թվականին «Village Voice»-ում հրապարակված հոդվածում պիտակավորված որպես «գրական բռատ փաթեթ»()՝ ՄակԻներնին, Բրետ Իստոն Էլլիսը և Թամա Յանովիցը ներկայացվել են որպես գրականության նոր դեմքեր՝ երիտասարդ, պատկերակրթական և թարմ։ Հինգ վեպեր միանգամից հասել են հաջողության՝ «Իմ կյանքի պատմությունը», «Պայծառությունն ընկնում է», «Վայրենիներից վերջինը» և «Մոդելային վարքագիծ»։

«Պայծառ լույսեր, մեծ քաղաք» վեպի հաջողությունից հետո հրատարակողները սկսել են փնտրել նմանատիպ աշխատանքներ քաղաքային միջավայրում երիտասարդների մասին։ Էլլիսի «Զրոյից պակասը» գիրքը, որը հրատարակվել է 1985 թվականին, լույս է տեսել ՄակԻներնիի վեպի օրինակով։ ՄաքԻներնին, Էլլիսը և Յանովիցը ապրել են Նյու Յորքում, և նրանց կյանքն այնտեղ դարձել է կանոնավոր թեմա Նյու Յորքի լրատվամիջոցների համար։

Էլլիսն օգտագործել է ՄաքԻներնիի կերպարը Էլիսոն Փուլը (Իմ կյանքի պատմությունը), իր «Ամերիկյան հոգեկանը» և «Գլամորամա» վեպերում։ ՄակԻներնին բացահայտել է, որ Էլիսոն Փուլի կերպարը հիմնված է իր նախկին ընկերուհու՝ Ռիել Հանթերի վրա, որն այն ժամանակ հայտնի էր որպես Լիզա Դրակ։ Նա նկարագրել է կերպարին որպես «կոկաին ավելացված» և «ագահ սեքսուալ», բայց նաև նրան վերաբերվել է որոշակի կարեկցանքով։ ՄաքԻներնիի roman à clef-ը նախազգուշացնող ակնարկ է արել ձիերի սպանությունների տխրահռչակ սկանդալի հարցում, որը հանրությանը հայտնի չի եղել մինչև 1992 թվականը, երբ Sports Illustrated ամերիկյան սպորտային ամսագիրը հրապարակել է այն մարդու խոստովանությունը, որը Լիզա Դրուքի հոր հրամանով սպանել էր նրա ձիուն, որպեսզի նրա կյանքի ապահովագրությունը պահանջի։

ՄաքԻներնին նաև կամեո դեր է կատարել Էլլիսի «Լունապարկ» վեպում՝ ներկա գտնվելով Հելոուինի երեկույթին, որը Բրետը կազմակերպել էր իր տանը։ Հետագայում պարզվել, որ ՄաքԻներնին գոհ չի եղել վեպի իր կերպարից։

Իր կարիերայի ընթացքում ՄաքԻներնին պայքարել է իր կերպարի դեմ՝ որպես «Պայծառ լույսեր, մեծ քաղաք» վեպի հեղինակ և գլխավոր հերոս։ 2009 թվականին ՄաքԻներնին հարցազրույցներից մեկում ասել է. «Ակնհայտ է, որ ես այլևս 25-ամյա լավ ապրող () չեմ, բայց [դա] ինձ տվեց այն, ինչ ես միշտ ցանկացել եմ՝ լիաժամկետ գրող լինելու հնարավորություն։ Դա այդքան էլ արդարացի չի եղել իմ մյուս գրքերի հանդեպ, և ես ստիպված եմ եղել գործ ունենալ քննադատների և մշակութային մեկնաբանների շատ հիմարությունների հետ»։ Նա հայտնվել է Ուիլյամս քոլեջում որպես 2010 թվականի դասի հանդիսավոր խոսնակ։

## Անձնական կյանքը
Նրա առաջին կինը մոդել Լինդա Ռոսսիթերն էր։ Նրա երկրորդ կինը գրող Մերրի Ռեյմոնդն էր։ Չորս տարի նա ապրել է մոդել Մարլա Հանսոնի հետ։ Նրա երրորդ ամուսնությունը՝ Հելեն Բրենսֆորդի հետ, տևել է ինը տարի, և զույգն ունեցել է երկվորյակ երեխաներ՝ Ջոն Բարեթ ՄաքԻներնի III-ը և Մեյզի Բրենսֆորդ ՄաքԻներնին։ 2006 թվականին նա ամուսնացել է Էնն Հերսթի հետ։

## Աշխատություններ
### Նովելներ
**Bright Lights, Big City* («Պայծառ լույսեր, մեծ քաղաք») (1984) 
**Ransom* («Փրկագին») (1985)
**Story of My Life* («Իմ կյանքի պատմությունը») (1988)
**The Last of the Savages* («Վայրենիներից վերջինը») (1997)
**Model Behavior* («Մոդելային վարքագիծ») (1998)
;
;Կալոուեյի եռերգություն
**Brightness Falls* («Պայծառությունն ընկնում է») (1992)
**The Good Life* («Լավ կյանքը») (2006)
**Bright, Precious Days* («Պայծառ, թանկագին օրեր») (2016)

### Կարճ արձակագրություն
;Հավաքածուներ
*
*
;
;Պատմվածքներ

### Ոչ գեղարվեստական
**Bacchus and Me: Adventures in the Wine Cellar («Բաքուսը և ես. Արկածներ գինու նկուղում»)* (2000)
**A Hedonist in the Cellar: Adventures in Wine («Հեդոնիստը նկուղում. Արկածները գինու մեջ»)* (2006)
**The Juice: Vinous Veritas («Հյութը. Գինոտ ճշմարտություն»)* (2012)

### Քննադատական ուսումնասիրություններ և ակնարկներ Մաքիներնիի աշխատանքների վերաբերյալ
*

## Ֆիլմ
* ՄաքԻներնին գրել է 1988 թվականին *«Bright Lights, Big City»* ֆիլմի ադապտացիայի սցենարը։ Ռեժիսորը Ջեյմս Բրիջսն էր, գլխավոր դերերը՝ Մայքլ Ջ. Ֆոքսը, Կիֆեր Սաթերլենդը և Ֆիբի Քեյթսը։

## Հեռուստատեսություն
**[[Բամբասկոտը]]* գեղարվեստական վիպասան Ջերամիա Հարիսի դերում, ձգտող գրող Դեն Համֆրիի դաստիարակ
**Հյուրանոցային սենյակ*, հեռուստասերիալ HBO-ի համար, ստեղծված Դեյվիդ Լինչի կողմից; ՄաքԻներնին գրել է «Ազատվել Ռոբերտից» երկրորդ դրվագը, որի ռեժիսորն է Ջեյմս Սինյորելին։
*Սա Ելք չէ. Բրետ Իսթոն Էլիսի գեղարվեստական աշխարհը, Հարավային Բանկ շոուի հեռուստատեսային հաղորդումը, ՄաքԻներնին մասնակցել է գրող Բրետ Իսթոն Էլլիսի մասին վավերագրական ֆիլմում չգրանցված դերի մեջ ITV- ի համար։
**[[BBC]] Հարգանքներով [[Ֆրենսիս Սքոթ Ֆիցջերալդ|Սքոթ Ֆիցջերալդ]]* ; ՄակԻներնին BBC-ի համար վավերագրական ֆիլմ է ներկայացրել գրող Սքոթ Ֆիցջերալդի մասին։

## Ծանոթագրություններ

## Արտաքին հղումներ
*Jay McInerney: why Gatsby is so great
*Jay McInerney and Anne Margaret Daniel discuss The Great Gatsby with Harriett Gilbert&nbsp;– World Book Club&nbsp;– BBC World Service

Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Խմբագիրներ այբբենական կարգով
Կատեգորիա:Սցենարիստներ այբբենական կարգով
Կատեգորիա:Վիպասաններ ըստ ազգության
Կատեգորիա:Ամերիկացի տղամարդ վիպասաններ
Կատեգորիա:Ամերիկացի սցենարիստներ
Կատեգորիա:Ամերիկացի խմբագիրներ
Կատեգորիա:Սիրաքյուսի համալսարանի շրջանավարտներ